Fernando Suárez Albalá ye un escritor de tipu costumista que revisa y actualiza tola temática d’esti tipu de lliteratura, mui bien llantada na tradición asturiana. _x000D_ Preba d’ello ye esti llibru, Chispes y caricoses, “preciosu títulu”, que, como diz el prologuista Ánxel Álvarez Llano, “recueye la esencia del conxuntu de poemes; les chispes, o l’humor clásicu asturianu, y el caricós del fueu, o lo que ye lo mesmo, la caldia d’una sociedá siempre recoyedora de lo bono y de lo malo nestos tiempos d’evolución y cambiu”.
#000009
Pero Suárez Albalá ye, amás, heriede directu del poeta ayeranu Pepe Campo, del que recueye l’humor finu, enraigonáu en pueblu, neto que l’emplegu consciente d’una llingua que manexa con dignidá.
#000010
Si daqué caracteriza a esta obra ye l’actualidá de los temes, qu’abarquen la vida cotidiana de la xente da diariu nunos poemes onde nun falten la reflexón sobre la inxusticia o la crueldá de la guerra.
#000011